Author: agenda0
Company: agenda

Návrh 

U Z N E S E N I E

vlády Slovenskej republiky 

k návrhu na zrušenie úloh č. 1 až 3 v mesiaci apríl v Pláne legislatívnych úloh vlády Slovenskej republiky na rok 2001

Číslo uznesenia:

Zo dňa:

Číslo materiálu:

Predkladateľ: Ľubomír Harach, minister hospodárstva SR

Podnet: iniciatívne

Stupeň utajenia:

V L Á D A

A.  zrušuje 

      A.1. úlohu č. 1 v mesiaci apríl Návrh nariadenia vlády Slovenskej republiky o zásadách hodnotenia rizík nových chemických látok na život, zdravie ľudí a na životné prostredie,
      A.2. úlohu č. 2 v mesiaci apríl Návrh nariadenia vlády Slovenskej republiky, ktorým sa upravujú podrobnosti o zásadách hodnotenia rizík existujúcich chemických látok na život, zdravie ľudí a na životné prostredie a 
      A.3. úlohu č.3 v mesiaci apríl Návrh nariadenia vlády Slovenskej republiky, ktorým sa upravujú podrobnosti o podmienkach notifikácie, klasifikácie, označovania, balenia, testovania, správnej laboratórnej praxe a zostavenia karty bezpečnostných údajov nebezpečných chemických látok

v Pláne legislatívnych úloh vlády Slovenskej republiky na rok 2001

B.  poveruje

     predsedu vlády
     oznámiť zmenu vykonanú v Pláne legislatívnych úloh vlády Slovenskej republiky na      rok 2001 predsedovi Národnej rady Slovenskej republiky

Vykonajú:  predseda vlády
                   minister hospodárstva